ನಾಳೆ ನೀಟ್ ಯುಜಿ ಪರೀಕ್ಷೆ : ಎನ್ಟಿಎಯಿಂದ ಮಾರ್ಗಸೂಚಿ ಬಿಡುಗಡೆ. ಮೈಸೂರು: ವೈದ್ಯಕೀಯ ಶಿಕ್ಷಣ ಪ್ರವೇಶಕ್ಕಾಗಿ ದೇಶಾದ್ಯಂತ ನಡೆಸುವ ನೀಟ್ ಯುಜಿ ೨೦೨೨ ಪರೀಕ್ಷೆಯು ಭಾನುವಾರ ಜುಲೈ ೧೭ ನಡೆಯಲಿದೆ. ಈ ಪರೀಕ್ಷೆ ನಡೆಸಲು ರಾಷ್ಟ್ರೀಯ ಪರೀಕ್ಷಾ ಸಂಸ್ಥೆ ಎನ್ಟಿಎ ಸಕಲ ಸಿದ್ಧತೆಗಳನ್ನು ಈಗಾಗಲೇ ಮಾಡಿಕೊಂಡಿದೆ. ಭಾನುವಾರ ಮಧ್ಯಾಹ್ನ ೨ ರಿಂದ ಸಂಜೆ ೫.೨೦ ರವರೆಗೆ ಎನ್ಇಇಟಿ ಯುಜಿ ಪರೀಕ್ಷೆಯು ನಡೆಯಲಿದೆ. ನೀಟ್ ಯುಜಿ ಪ್ರವೇಶ ಪರೀಕ್ಷೆಯನ್ನು ಮೈಸೂರು ಸೇರಿದಂತೆ ದೇಶದಾದ್ಯಂತ ೫೪೬ ನಗರಗಳಲ್ಲಿ ಮತ್ತು ಭಾರತದ ಹೊರಗಿನ ೧೪ ನಗರಗಳಲ್ಲಿ ನಡೆಸಲು ನಿರ್ಧರಿಸಲಾಗಿದೆ. ಈ ವರ್ಷ ನೀಟ್ ಯುಜಿ ೨೦೨೨ ಪ್ರವೇಶ ಪರೀಕ್ಷೆಗೆ ಸುಮಾರು ೧೬ ಲಕ್ಷ ವಿದ್ಯಾರ್ಥಿಗಳು ನೋಂದಾಯಿಸಿಕೊಂಡಿದ್ದಾರೆ. ಈ ಹಿಂದೆ ಈ ಪರೀಕ್ಷೆ ಬರೆಯಲು ೩ ಗಂಟೆ ಸಮಯವನ್ನು ನೀಡಲಾಗುತಿತ್ತು. ಆದರೆ ಈ ಬಾರಿ ೨೦ ನಿಮಿಷ ಹೆಚ್ಚು ಸಮಯ ನೀಡಲಾಗಿದೆ. ಈ ಪರೀಕ್ಷೆಯಲ್ಲಿ ೨೦೦ ಪ್ರಶ್ನೆಗಳಿದ್ದು, ಅದರಲ್ಲಿ ೧೮೦ ಪ್ರಶ್ನೆಗಳಿಗೆ ಮಾತ್ರ ಉತ್ತರಿಸಬೇಕು. ಕಳೆದ ವರ್ಷ ೨೦೦ ಪ್ರಶ್ನೆಗಳನ್ನು ನೀಡಲಾಗಿದ್ದು, ೧೮೦ ನಿಮಿಷಗಳಲ್ಲಿ ೧೮೦ ಪ್ರಶ್ನೆಗಳಿಗೆ ಉತ್ತರಿಸಬೇಕಿತ್ತು. ಆದ್ದರಿಂದ ಆ ಹೆಚ್ಚುವರಿ ೨೦ ಪ್ರಶ್ನೆಗಳನ್ನು ಓದಲು, ಅರ್ಥಮಾಡಿಕೊಳ್ಳಲು ಮತ್ತು ಉತ್ತರಿಸಲು ಸಮಯ ಸಾಕಾಗುವುದಿಲ್ಲ ಎಂದು ಅಭ್ಯರ್ಥಿಗಳು ಅಸಮಾಧಾನ ವ್ಯಕ್ತಪಡಿಸಿದ್ದರು. ಈ ಹಿನ್ನಲೆಯಲ್ಲಿ ಈ ಬಾರಿ ೨೦ ನಿಮಿಷ ಹೆಚ್ಚು ಸಮಯ ನೀಡಲಾಗಿದೆ. ಅಂದರೆ ಒಟ್ಟು ೨೦೦ ನಿಮಿಷ ಕಾಲಾವಕಾಶವಿರುತ್ತದೆ. ವಿದ್ಯಾರ್ಥಿಗಳ ಗಮನ್ನಕ್ಕೆ ಅಭ್ಯರ್ಥಿಗಳು ನೀಟ್ ಯುಜಿ ಪ್ರವೇಶ ಪತ್ರವನ್ನು ಕಡ್ಡಾಯವಾಗಿ ತೆಗೆದುಕೊಂಡು ಹೋಗಬೇಕು. ಕನ್ನಡ, ತೆಲುಗು, ಹಿಂದಿ ಮತ್ತು ಇಂಗ್ಲಿಷ್ ಸೇರಿದಂತೆ ಇತರ ಪ್ರಾದೇಶಿಕ ಭಾಷೆಗಳಲ್ಲಿ ಪರೀಕ್ಷೆ ಬರೆಯಬಹುದು. ಮಧ್ಯಾಹ್ನ ೧.೩೦ರ ಒಳಗೆ ಪರೀಕ್ಷಾ ಕೇಂದ್ರದ ಒಳಗೆ ತೆರಳಬೇಕು. ನಂತರ ಬಂದರೆ ಪರೀಕ್ಷಾ ಕೇಂದ್ರಕ್ಕೆ ಪ್ರವೇಶ ಇಲ್ಲ. ಪರೀಕ್ಷಾ ಅಕ್ರಮಗಳನ್ನು ಎಸಗಿದರೆ, ಅವರನ್ನು ಮೂರು ವರ್ಷಗಳವರೆಗೆ ಡಿಬಾರ್ ಮಾಡಲು ಅವಕಾಶವಿದೆ. ವಿದ್ಯಾರ್ಥಿಗಳು ಯಾವುದೇ ಕಾರಣಕ್ಕೂ ಉತ್ತರ ಪತ್ರಿಕೆಯಿಂದ ಯಾವುದೇ ಪುಟವನ್ನು ಹರಿದು ಹಾಕಬಾರದು. Save my name, email, and website in this browser for the next time I comment.